छत्तीसगढ़ विधान सभा चुनावों में प्रथम चरण के तहत 18 सीटों के 2800 पोलिंग बूथों पर 12 नवंबर को वोटिंग होनी है। अकेले नक्सल प्रभावित बस्तर इलाके में ही 12 विधानसभा सीटें हैं, जहां तकरीबन 2100 मतदान केन्द्र हैं। चुनाव आयोग के सूत्रों का कहना है कि इनमें से 60 पोलिंग बूथ ऐसे हैं, जहां 2013 में जीरो वोटिंग हुई थी। इसके अलावा नक्सल प्रभावित दंतेवाड़ा में 273 मतदान केन्द्र हैं, जिनमें से 31 सामान्य, 137 अति संवेदनशील और बाकी संवेदनशील हैं।